SQ ยิ้มแป้น งบ Q3/59 พลิกมากำไร 12.15 ลบ.
SQ ยิ้มแป้น งบ Q3/59 พลิกมากำไร 12.15 ลบ. จากปีก่อนขาดทุน 79.71 ลบ. หลังมีรายได้เพิ่มจากโครงการหงสา ขณะที่งวด 9 เดือนมีกำไร 146.68 ลบ. จากปีก่อนขาดทุน 22.74 ลบ.
15 พ.ย. 2559

บริษัท สหกลอิควิปเมนท์ จำกัด (มหาชน) หรือ SQ รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 12.15 ล้านบาท หรือมีกำไรสุทธิ 0.02 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 79.71 ล้านบาท หรือขาดทุนสุทธิ 0.11 บาทต่อหุ้น
โดยผลการดำเนินงานในไตรมาสดังกล่าวที่พลิกมีกำไรเนื่องจากบริษัทมีรายได้เพิ่มจากโครงการหงสาและโครงการที่ 8 
อย่างไรก็ตาม ผลการดำเนินงานช่วง 9 เดือนแรกมีมีกำไรสุทธิ 146.68 ล้านบาท หรือ 0.20 บาทต่อหุ้นจากช่วงเดียวกันของปีก่อนที่มีผลขาดทุนสุทธิ 22.74 ล้านบาท หรือ 0.03 บาทต่อหุ้น